**8.pielikums**

“Līguma projekts”

iepirkuma „Piebraucamā ceļa seguma atjaunošana,

konteineru nojumes un pazemes konteineru izbūve”

ID Nr. SNP 2019/05, nolikumam

**LĪGUMS Nr.\_\_\_\_\_\_\_\_\_\_\_\_\_**

|  |  |
| --- | --- |
| Siguldā | 2019.gada \_\_.\_\_\_\_\_\_\_\_\_\_\_\_\_ |

**Siguldas pilsētas sabiedrība ar ierobežotu atbildību “JUMIS”**, reģistrācijas Nr.40103032305**,**  juridiskā adrese Rūdolfa Blaumaņa iela 10, Sigulda, Siguldas novads, LV-2150**, tās valdes locekles Kristīnes Lūses personā, kura rīkojas uz statūtu pamata, turpmāk tekstā – Pasūtītājs, no vienas puses, un**

**\_\_\_\_\_\_\_\_\_\_\_\_\_** „**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**”, reģistrācijas Nr.\_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_, (turpmāk – Izpildītājs), tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, katrs atsevišķi turpmāk līguma tekstā saukts arī – Puse, kopā – arī Puses, pamatojoties uz

Siguldas pilsētas pašvaldības **Siguldas pilsētas sabiedrība ar ierobežotu atbildību “JUMIS”** vajadzībām rīkoto iepirkumu “Piebraucamā ceļa seguma atjaunošana, konteineru nojumes un pazemes konteineru izbūve” identifikācijas Nr. SNP 2019/05, turpmāk līguma tekstā saukts Iepirkums,rezultātiem un Izpildītāja iesniegto piedāvājumu, noslēdz šādu līgumu (turpmāk – Līgums):

**1. LĪGUMA PRIEKŠMETS**

* 1. Izpildītājs apņemas pret atlīdzību kvalitatīvi un savlaicīgi, ar savu darbaspēku, darba rīkiem, ierīcēm un materiāliem, ievērojot Līgumā un tā pielikumos, atbilstoši iesniegtajam Piedāvājumam Iepirkumā, un Latvijas Republikas normatīvajos aktos, tai skaitā Būvnormatīvos noteiktās prasības, veikt piebraucamā ceļa seguma atjaunošanu, konteineru nojumes un pazemes konteineru izbūvi Leona Paegles 6B, Sigulda, Siguldas novads, kadastra numurs 80150020114, kadastra apzīmējums 80150020074, Leona Paegles iela 8, Sigulda, Siguldas novads, kadastra numurs 80150023151 (turpmāk tekstā – Objekts vai Darbi).
  2. Izpildot Darbus, Izpildītājs stingri ievēros šādā, Izpildītājam nodotā dokumentācijā un normatīvajos aktos ietvertās prasības un noteikumus:

1.2.1. Būvprojekts CD vai USB formātā (Līguma Pielikums Nr.1) (turpmāk tekstā - Būvprojekts);

1.2.2. Darbu apjomi – tāme (Līguma Pielikums Nr.2) (turpmāk tekstā - Tāme);

1.2.3. Tehniskā specifikācija (Līguma Pielikums Nr.3).

1.3. Visi Līguma 1.2.apakšpunktā minētie dokumenti, ir Līguma neatņemama sastāvdaļa un ir pievienoti Līgumam.

1.4. Izpildītājs apliecina, ka ir detalizēti iepazinies ar Objektu, Būvprojektu un tajos ietvertajiem risinājumiem, Tehnisko specifikāciju, Darbu apjomiem, pielietojamiem materiāliem, kvalitātes prasībām.

1. **LĪGUMCENA. DARBU APMAKSAS KĀRTĪBA**
   1. Par piebraucamā ceļa cietā seguma atjaunošanas darbiem, infrastruktūras (2 laternas, elektrības pieslēgums, kabeļu kanalizācija) izveidošanu Pasūtītājs samaksā Izpildītājam \_\_\_\_\_\_\_\_\_\_\_\_\_\_\_\_\_\_EUR (\_\_\_euro un \_\_\_\_ centi) apmērā, bez pievienotās vērtības nodokļa (PVN), par atkritumu savākšanas konteineru novietnes ar cieto segumu, bruģēta laukuma pie pazemes konteineriem izbūvi un labiekārtošanas darbiem, preskonteinera nojumes un pazemes konteineru izbūvi Pasūtītājs samaksā Izpildītājam samaksu \_\_\_\_\_\_\_\_\_\_\_\_\_\_\_\_\_\_EUR (\_\_\_euro un \_\_\_\_ centi) apmērā, bez pievienotās vērtības nodokļa (PVN), kopā par Līguma 1.1.apakšpunktā noteikto Darbu izpildi Pasūtītājs samaksā Izpildītājam samaksu **\_\_**\_\_\_\_\_\_\_\_\_\_\_\_\_\_\_\_ EUR (\_\_\_*euro* un \_\_\_\_ centi) apmērā, bez PVN, turpmāk tekstā - kopējā Līgumcena. PVN tiek maksāts normatīvajos aktos noteiktā kārtībā. Samaksa tiek veikta 2.5.punktā noteiktā kārtībā.

2.2. Līguma 2.1.apakšpunktā minētā kopējā Līgumcena ietver darbaspēka, materiālu, mehānismu izmaksas un citus maksājumus saistībā ar darbiem, kas jāveic Izpildītājam saskaņā ar šī Līguma un normatīvo aktu noteikumiem. Materiāli u.c., kuri nav atsevišķi norādīti Tāmē, bet ir konstatējami pēc fakta, kā Darbu kvalitatīvai izpildei saskaņā ar būvprojektu nepieciešami, uzskatāms, ka ir iekļauti Līgumcenā. Visi Darbi, kuru veikšana nav tieši norādīta Izpildītāja izstrādātajā un Pušu apstiprinātajā Tāmē, bet kurus ir nepieciešams veikt, lai veiktu un pabeigtu Darbus paredzētajā apjomā un termiņā, saskaņā ar Tehnisko specifikāciju prasībām, tiek uzskatīti par Darbiem, kuri tiek apmaksāti no kopējās Līgumcenas.

2.3. Līgumcena ir pakļauta izmaiņām, ja Pasūtītājs ir pieprasījis veikt papildus darbus vai darbus, kuri nav atrunāti šī Līguma noteikumos vai atteicies no daļas Izpildītāja veicamo Darbu apjoma, par ko Pusēm jānoslēdz vienošanās. Par Līgumcenas izmaiņu pamatojumu nevar tikt uzskatītas jebkādas atsauces uz nepilnīgi veiktiem aprēķiniem Tāmēs, iztrūkstošām Objektā paredzēto elementu nepieciešamajām sastāvdaļām vai atsevišķiem specifikāciju elementiem, kļūdainām materiālu apjomu aplēsēm specifikācijā, grafiskajos materiālos un Tāmē, Tāmē neievērtētiem elementiem, kuri ir norādīti tekstuāli vai grafiski dokumentācijā, būvniecības detaļām, kuras izriet no būvniecības tehnoloģijām un ar to izpildi saistītajiem pasākumiem, kā arī pamatojoties uz jebkuriem citiem apstākļiem, ar kuriem profesionāli jārēķinās Izpildītājam iestājoties šī Līguma izpildē, ar šī Līguma nosacījumiem.

2.4. Izpildītājam jāiesniedz Pasūtītāja pārstāvim elektroniski un papīra formātā Darbu nodošanas -pieņemšanas akts (Forma Nr.2) un visu nepieciešamo izpilddokumentāciju par veiktajiem Darbiem. Pasūtītāja pārstāvis, 5 (piecu) darba dienu laikā, skaitot no to saņemšanas brīža, tos izskata un akceptē vai atgriež Izpildītājam kopā ar rakstveida motivētiem iebildumiem. Tikai abu Pušu akceptētais Darbu nodošanas – pieņemšanas akts ir pamats rēķina iesniegšanai. Gadījumā, ja iepriekš minētajā termiņā Pasūtītāja pārstāvis nav atgriezis Izpildītāja aizpildīto un iesniegto Darbu nodošanas – pieņemšanas aktu ar rakstveida motivētiem iebildumiem, tad tiek uzskatīts, ka Pasūtītājs ir akceptējis Izpildītāja iesniegto Darbu nodošanas – pieņemšanas aktubez iebildumiem un spēkā stājas Pasūtītāja maksājuma saistības pret Izpildītāju atbilstoši Līguma noteikumiem.Pasūtītāja pārstāvim ir tiesības nepieņemt(atteikt pieņemt izskatīšanai vai atteikt akceptēt) Darbu nodošanas – pieņemšanas aktu, ja izpilddokumentācija pilnīgi vai daļēji nav tam pievienota.

2.5. Samaksu par Darbiem Pasūtītājs veic šādā kārtībā:

2.5.1. par piebraucamā ceļa cietā seguma atjaunošanas darbiem - infrastruktūras (2 laternas, elektrības pieslēgums, kabeļu kanalizācija) izveidošanu: \_\_\_\_\_\_\_\_\_\_\_\_\_\_\_\_\_\_EUR (\_\_\_euro un \_\_\_\_ centi) apmērā bez PVN, 30 (trīsdesmit) dienu laikā pēc šī Līguma 2.4.apakšpunktā noteiktā Darbu nodošanas - pieņemšanas akta, kas ir parakstīts no Izpildītāja un Pasūtītāja puses, iesniegšanas un attiecīgi noformētās izpilddokumentācijas un atbilstoša rēķina saņemšanas no Izpildītāja, kā arī Akta par objekta nodošanu ekspluatācijā iesniegšanas Latvijas Republikas normatīvajos aktos noteiktajā kārtībā;

2.5.2. par atkritumu savākšanas konteineru novietnes ar cieto segumu, bruģēta laukuma pie pazemes konteineriem izbūvi un labiekārtošanas darbiem, preskonteinera nojumes un pazemes konteineru izbūvi - \_\_\_\_\_\_\_\_\_\_\_\_\_\_\_\_\_\_ EUR (\_\_\_euro un \_\_\_\_ centi) apmērā, bez PVN, 30 (trīsdesmit) dienu laikā pēc šī Līguma 2.4.apakšpunktā noteiktā Darbu nodošanas - pieņemšanas akta, kas ir parakstīts no Izpildītāja un Pasūtītāja puses, iesniegšanas un attiecīgi noformētās izpilddokumentācijas un atbilstoša rēķina saņemšanas no Izpildītāja, kā arī Akta par objekta nodošanu ekspluatācijā iesniegšanas Latvijas Republikas normatīvajos aktos noteiktajā kārtībā.

2.6. Gadījumā, ja Izpildītāja vai tā apakšuzņēmēja darbības rezultātā Objektā Pasūtītājam tiek nodarīti zaudējumi, Pasūtītājam ir tiesības ieturēt zaudējuma summu, atbilstoši Pasūtītāja rakstveidā noformētajam un Izpildītājam iesniegtajam radušos zaudējumu aprēķinam, no samaksas, kas ir paredzēta izmaksai Izpildītājam par kvalitatīvi izpildītiem Darbiem. Ieturētā summa par nodarītiem zaudējumiem netiks izmaksāta Izpildītājam. Ja ieturētās summas apmērs nav pietiekams zaudējuma dzēšanai, tad zaudējuma summas un ieturētās summas starpību Izpildītājs apņemas samaksāt 20 (divdesmit) darba dienu laikā pēc attiecīgā rēķina saņemšanas no Pasūtītāja. Par Līguma 2.1. punktā norādītajiem Darbiem Izpildītājs izraksta divus atsevišķus rēķinus.

**3. PASŪTĪTĀJA TIESĪBAS UN PIENĀKUMI**

3.1. Pasūtītājs, atbilstoši Līguma, Latvijas Republikas normatīvo aktu un izsniegtās dokumentācijas prasībām un noteikumiem, samaksā Izpildītājam par kvalitatīvi izpildīto Darbu.

3.2. Gadījumā, ja Izpildītājs nespēj Darbus izpildīt Līgumā noteiktajā termiņā vai arī kavē izpildi vairāk kā par 5 (piecām) darba dienām, tad Pasūtītājs ir tiesīgs rakstveidā pieprasīt papildu darbaspēka piesaistīšanu šiem Darbiem. Izpildītājs sedz Pasūtītājam radītos tiešos zaudējumus saistībā ar papildu darbaspēka piesaistīšanu un Darbu izpildes termiņa nokavējumu, atbilstoši Pasūtītāja rakstveidā noformētajam un Izpildītāja iesniegtajam radušos zaudējumu aprēķinam. Tas neatbrīvo Izpildītājuno pārējo Darbu veikšanas, kā arī no citu Līgumā noteikto saistību izpildes.

3.3. Pasūtītājsneatbild par Izpildītāja darbaspēku, darba rīkiem, ierīcēm, materiāliem, kas atrodas Objektā.

3.4. Jebkuri Darbu izpildes laikā konstatētie defekti un pārkāpumi tiek fiksēti Darbu defektu aktā, kuru paraksta Pušu pārstāvji.

3.5. Gadījumā, ja Izpildītājs neierodas uz akta sagatavošanu paziņotajā laikā un/vai neparaksta Darbu defektu aktu par konstatētajiem defektiem vai pārkāpumiem 3 (trīs) darba dienu laikā pēc tā saņemšanas, neiesniedzot Pasūtītājam motivētu, rakstveidā noformētu atteikumu to parakstīt ar objektīviem paskaidrojumiem, minētais Darbu defektu akts tiek uzskatīts par akceptētu no Izpildītāja puses un aktā minēto defektu, trūkumu vai pārkāpumu novēršana ir saistoša Izpildītājam un tā pienākums ir tos novērst Pasūtītāja noteiktā termiņā.

3.6. Ja konstatētie defekti, trūkumi vai pārkāpumi rada vai var radīt apdraudējumu Objektā nodarbināto veselībai vai dzīvībai, Objektā esošajām materiālajām vērtībām vai apkārtējai videi, vai būtiski ietekmēt esošo personu drošību un/vai īpašumu, Pasūtītājamir tiesības apturēt Izpildītāja tālāku darbību līdz minēto konstatēto defektu, trūkumu vai pārkāpumu novēršanai. Par konstatētajiem pārkāpumiem Izpildītājs atbild Līgumā un normatīvajos aktos noteiktajā kārtībā.

3.7. Būtisku defektu, trūkumu vai pārkāpumu atklāšanas gadījumā Izpildītājam pēc savas iniciatīvas nav tiesību pagarināt Darbu pabeigšanas termiņu, pat ja Pasūtītājs ir apturējis Izpildītājadarbību, uz laiku līdz to novēršanai.

3.8. Darbu organizatoriskie jautājumi tiek izskatīti un risināti būvsapulcē (turpmāk Būvsapulce). Būvsapulces tiek rīkotas pēc nepieciešamības Pasūtītāja noteiktā laikā un vietā - Objektā vai citā Pušu saskaņotā vietā, Izpildītāja pienākums ir nepieciešamības gadījumā nodrošināt telpas Būvsapulču organizēšanai. Būvsapulces darba kārtība, klātesošie dalībnieki un pieņemtie lēmumi tiek fiksēti protokolā un tie ir saistoši Pusēm. Ja kādas personas neierašanās rezultātā rodas Līguma izpildes kavējumi vai traucējumi, par tiem atbild tā Puse, kura intereses persona pārstāv. Būvsapulču protokolēšanu veic un nodrošina Izpildītājs, ja Objektā netiek veikta būvuzraudzība vai Būvuzrauga attaisnotas prombūtnes laikā (par kuru Būvuzraugs savlaicīgi informē Izpildītāju). Gadījumā, ja Objektā tiek veikta būvuzraudzība, Būvsapulču protokolēšanu veic un nodrošina Būvuzraugs. Parakstīt protokolu un izteikt pie tā piezīmes ir tiesības visiem Būvsapulces dalībniekiem. Būvsapulces protokols 3 (trīs) darba dienu laikā tiek izsūtīts Pusēm un personām, kuras piedalās Būvsapulcē. Gadījumā, ja Puses un/vai personas nepiekrīt protokolā norādītajam, Pusēm elektroniski jāizsūta labojumi protokolā un/vai personām jāatgriež protokolu 3 (trīs) dienu laikā pēc tā saņemšanas kopā ar motivētiem iebildumiem. Pretējā gadījumā protokolā norādītās prasības ir obligāti jāizpilda*,* ja tas nav pretrunā Līguma noteikumiem. Būvsapulcēs noteiktie termiņi un prasības ir saistoši Izpildītājam arī tajā gadījumā, ja Izpildītājsnav piedalījies šajās sapulcēs, bet ir par to saturu informēts. Pusēm ir pienākums nodrošināt savu pārstāvju piedalīšanos Būvsapulcē. Būvsapulces sasauc pēc vajadzības.

3.9. Pasūtītājam ir tiesības veikt Izpildītāja darbības kvalitātes, vides, darba drošības auditus. Izpildītājam jānodrošina Pasūtītājs pēc tā pieprasījuma ar pieprasīto informāciju un/vai dokumentiem.

3.10. Pasūtītājamir tiesības prasīt Izpildītājapārstāvja nomaiņu Objektā un Izpildītājam prasība jāizpilda 3 (trīs) darba dienu laikā pēc pamatotas prasības iesniegšanas.

3.11. Pasūtītājamir tiesības ierosināt veikt Izpildītāja veikto Darbu atbilstības ekspertīzi. Šajā gadījumā tiek izveidota neatkarīga sertificētu ekspertu komisija, ja Pasūtītājsun Izpildītājs rakstiski nevienojas savādāk, 3 (trīs) ekspertu sastāvā, no kuriem vienu ekspertu pieaicina Pasūtītāji, otru – Izpildītājs, bet trešo – abi pieaicinātie eksperti. Ja saskaņā ar ekspertīzes rezultātiem tiek konstatēti trūkumi vai nepilnības IzpildītājaDarbos tā vainas dēļ, tad ekspertīzes izdevumus sedz Izpildītājs, pretējā gadījumā ekspertīzes izdevumus sedz Pasūtītājs.

3.12. Pasūtītāja pārstāvis, gadījumā, ja Objektā netiek veikta būvuzraudzība:

3.12.1. izskata un akceptē Darbu veikšanas norisi;

3.12.2. piedalās materiālu un izstrādājumu saskaņošanā;

3.12.3. dod rīkojumus būvniecības dalībniekiem;

3.12.4. piedalās Būvsapulcēs;

3.12.5. atbild uz Izpildītāja vēstulēm Līgumā uzņemto saistību ietvaros;

3.12.6. saskaņo Darbu nodošanas – pieņemšanas aktus.

**4. IZPILDĪTĀJA TIESĪBAS UN PIENĀKUMI**

4.1. Izpildītājs apņemas:

4.1.1.veikt Līgumā noteiktos Darbus augsti profesionālā līmenī, saskaņā ar Būvprojektu, Tehnisko specifikāciju un atbilstoši Latvijas Republikas normatīvajiem aktiem;

4.1.2.veikt Līgumā paredzētos Darbus ar savu darbaspēku, darba rīkiem, ierīcēm un materiāliem. Izpildītājs nav tiesīgs bez iepriekšējas rakstiskas Pasūtītāja piekrišanas nodot Līguma tiesības un saistības vai kādu tā daļu trešajai personai;

4.1.3. Objektā nodrošināt atbildīgā būvdarbu vadītāja, atbilstoši Piedāvājumam Iepirkumā klātbūtni katru Darbu veikšanas dienu un viņa prombūtnes laikā nodrošināt līdzvērtīgu speciālistu;

4.1.4. nepieļaut alkoholisko dzērienu, narkotisko, toksisko vai citu apreibinošu vielu lietošanu Objektā;

4.1.5. uzņemties atbildību par Izpildītāja rīcībā esošajiem darba rīkiem, ierīcēm un materiāliem, kas atrodas Objektā;

4.1.6. ievērot un pilnā mērā materiāli atbildēt par tiesību aktos noteiktajām prasībām, tai skaitā darba drošības, elektrodrošības un ugunsdrošības noteikumiem, vides aizsardzības prasības, iepazīstināt ar tiem darbiniekus un iesaistīto personālu, kas tiks nodarbināti Objektā;

4.1.7. ievērot Objektā tīrību un sanitārās normas;

4.1.8. veikt visas saprātīgās darbības, lai samazinātu atkritumu rašanos Objektā, būvgružus un citus būvniecības atkritumus uzglabāt Izpildītājakonteineros vai iepakojumā, kas nepieļauj apkārtējās vides piesārņošanu, sekot Objektā noteiktajai atkritumu šķirošanas kārtībai;

4.1.9. nodrošināt un apmaksāt būvgružu un citus atkritumu savlaicīgu izvešanu;

4.1.10. pirms Darbu uzsākšanas informēt Pasūtītāju ar kuru apsaimniekošanas uzņēmumu ir noslēgts līgums par atkritumu apsaimniekošanu, kā arī pēc Pasūtītāja pieprasījuma pirms Darbu galīgās nodošanas iesniegt Pasūtītājamaktu par izvesto atkritumu veidiem, daudzumu un izvešanas vietu un attiecīgā rēķina apmaksas apstiprinājumu;

4.1.11. Pirms ķīmisko vielu, kuras klasificētas kā bīstamas (Ministru kabineta 2011.gada 19.aprīļa noteikumi Nr.302 „Noteikumi par atkritumu klasifikatoru un īpašībām, kuras padara atkritumus bīstamus”), piegādes vai izmantošanas, nodrošināt Objektā “Materiālu Drošības Datu Lapu” pieejamību. Neizmantot ķīmiskas vielas, kas ir aizliegtas saskaņā ar Latvijas Republikas normatīviem aktiem;

4.1.12. Darbu izpildes procesā pakļauties Pasūtītāja un/vai Būvuzrauga norādījumiem un prasībām. Ja Izpildītājs uzskata, ka Pasūtītājanorādījumi ir vērsti uz nekvalitatīvu Darbu izpildi vai citādi var kaitēt to izpildei, viņa pienākums ir 2 (divu) darba dienu laikā, pēc norādījumu saņemšanas no Pasūtītāja, rakstveidā iesniegt Pasūtītājam ziņojumu, kurā pamatoti motivēti viņa iebildumi Pasūtītāja norādījumiem;

4.1.13. saņemt visas Darbu sagatavošanas un veikšanas laikā nepieciešamās atļaujas un saskaņojumus no trešajām personām, no kurām ir atkarīgi kādi būvniecības veikšanas apstākļi;

4.1.14. iesniegt Pasūtītājam pēc tā pieprasījuma Objektā piegādāto būvizstrādājumu atbilstību apliecinošu dokumentāciju;

4.1.15. Par katru Līguma 4.1.1. - 4.1.14.apakšpunktos un Tehniskā specifikācijā minēto noteikumu neievērošanu, Pasūtītājam ir tiesības sastādīt Darbu defektu aktu un pieprasīt Izpildītājam par katru noteikumu neievērošanas gadījumu līgumsoda samaksu 200,00 EUR (divi simti eiro) apmērā.

4.2. Darbu veikšanas laikā Izpildītājamir pienākums veikt sarunas ar Autoruzraugu par visiem Būvprojekta elementiem un risinājumiem, kuri nav pilnīgi skaidri nolasāmi izsniegtajā dokumentācijā vai Izpildītājam ir šaubas par izsniegtajā Būvprojekta dokumentācijā paredzēto risinājumu saturu un kvalitāti (t.sk. Būvprojekta dokumentācijā neatzīmēto būtisko materiālu, iekārtu un risinājumu izvēle Izpildītājamvienmēr ir iepriekš jāsaskaņo rakstiski ar Autoruzraugu Būvuzraugu un Pasūtītāju).

4.3. Izpildītājam ir pienākums par jebkuriem apstākļiem, kas var aizkavēt, traucēt vai apturēt Līguma izpildi, nekavējoties (ne vēlāk kā 2 (divu) darba dienu laikā no apstākļu atklāšanas) rakstveidā par to brīdināt Pasūtītāju4.4. Izpildītājam ir pienākums par jebkuriem esošiem un/vai nākotnē paredzamiem tehniska rakstura un cita veida trūkumiem, defektiem, kuri varētu atklāties Izpildītājaveiktajos Darbos Objektā kopumā, nekavējoties (ne vēlāk kā 2 (divu) darba dienu laikā no apstākļa atklāšanas) rakstveidā brīdināt Pasūtītāju.

4.5. Izpildītājs atturēsies no tādas rīcības, kas apgrūtinātu Pasūtītāja saistību izpildi.

4.6. Gadījumā, ja Izpildītājam bija zināms par apstākļiem, kuri kavēja IzpildītājaDarbu (vai to daļu) savlaicīgu un kvalitatīvu izpildi, bet Izpildītājspar to nav paziņojis Līgumā noteiktajā kārtībā Pasūtītājam vai ir aizkavējies ar paziņojuma nosūtīšanu, Izpildītājam nav tiesību pagarināt Darbu izpildes un pabeigšanas termiņu par laiku, kad Izpildītājs nav paziņojis Pasūtītājam par tādu apstākļu esamību.

4.7. Darbus vadīs sertificēts būvdarbu vadītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sertifikāta Nr.\_\_\_\_\_\_\_\_\_\_\_\_\_\_\_, tālr. Nr.\_\_\_\_\_\_\_\_\_\_\_\_\_\_\_\_\_\_\_\_. Būvdarbu vadītāja prombūtnes vai maiņas gadījumā, Izpildītājapienākums ir nodrošināt ar līdzvērtīgu būvdarbu vadītāju (atbilstoši Iepirkuma Nolikumā noteiktajām prasībām), iepriekš to rakstveidā saskaņojot ar Pasūtītāju.

4.8. Darbu izpildes laikā Izpildītājs uz sava rēķina veic jebkuras nepieciešamos sezonas rakstura pasākumus, kas nodrošina Darbu izpildes kvalitāti un termiņus, atbilstoši Latvijas Būvnormatīviem un Līguma noteikumiem.

4.9. Izpildītājs apņemas izmantot tikai tādus materiālus un būvizstrādājumus, kuri atbilst normatīvo aktu prasībām.

4.10. Izpildītājs nodrošina būvdarbu žurnāla atrašanos Objektā, kurš katru dienu jāaizpilda.

4.11. Darbu izpildes laikā konstatētie defekti un/vai trūkumi tiek fiksēti, Pusēm parakstot Darbu defektu aktu. Pasūtītājs pirms plānotā Defektu akta parakstīšanas rakstiski pa e-pastu paziņo Izpildītājam par konstatētajiem defektiem, norādot laiku, kurā Izpildītājam ir jāierodas, lai sastādītu Defektu aktu. Izpildītājam ir pienākums ierasties Pasūtītāja norādītajā laikā, ja Izpildītājs neierodas uz Defekta akta sastādīšanu, tad tiek uzskatīts, ka Izpildītājs atzīst Pasūtītāja konstatētos defektus vai trūkumus. Šādā gadījumā Pasūtītājs nosūta Izpildītājamvienpusēji sastādītu Defekta aktu, kurš ir saistošs Pusēm. Konstatētos defektus un/vai trūkumus Izpildītājs novērš Darbu defekta aktā norādītajā termiņā, ja defektu vai trūkumu novēršanai tehniski ir nepieciešams ilgāks laiks, citā Pušu rakstveidā saskaņotā termiņā, par saviem līdzekļiem.

4.12.Gadījumā ja IzpildītājsDarbu defektu aktā konstatētos defektus vai trūkumus nenovērš noteiktajā termiņā, Pasūtītājam ir tiesības pašam veikt defektu un trūkumu novēršanu vai piesaistīt Darbu izpildē trešās personas, iepriekš par to rakstiski informējot Izpildītāju, un Izpildītājam šajā gadījumā ir pienākums apmaksāt Pasūtītāja rēķinu par izdevumiem, kādi tam radušies organizējot/veicot defektu un trūkumu novēršanu.

**5. DARBU NODOŠANA UN PIEŅEMŠANA**

5.1. 3 (trīs) darba dienas pirms Darbu galīgās nodošanas Pasūtītājam*,* Izpildītājs rakstiski paziņo Pasūtītājam par Darbu gatavību nodošanai.

5.2. Darbu galīgā nodošana Pasūtītājam tiek noformēta ar Darbu nodošanas – pieņemšanas aktu, parakstot to Pušu pārstāvjiem. Priekšnoteikums Darbu nodošanas - pieņemšanas akta parakstīšanai ir – Akta par Objekta pieņemšanu ekspluatācijā iesniegšana Latvijas Republikas normatīvajos aktos noteiktajā kārtībā.

5.3. Pirms visu Darbu nodošanas Izpildītājsizstrādā, sagatavo, apkopo, iesniedz Pasūtītājam visu nepieciešamo izpilddokumentāciju, papildus vienošanos un darbu daudzumu izmaiņas aktus ar izslēdzamajiem un iekļaujamajiem darbiem un to apjomiem (ja tādi noslēgti), atzinumus par objekta gatavību pieņemšanai ekspluatācijā (no visām institūcijām), autoruzraudzības žurnālu, būvdarbu žurnālu, Būvuzrauga pārskatu par būvuzraudzības plāna izpildi, parakstītu rakšanas atļauju, apliecinājumu par būves gatavību ekspluatācijai, kā arī pēc pieprasījuma - Objekta izpildshēmu, ko izgatavojis sertificēts mērnieks, kas saskaņota ar Siguldas novada pašvaldības Teritorijas attīstības pārvaldes Būvniecības kontroles nodaļu un ievadīta Augstas detalizācijas topogrāfiskās informācijas datu bāzē, kā arī citus dokumentus, kas nepieciešami, lai varētu parakstīt Aktu par Objekta pieņemšanu ekspluatācijā.

5.4. Pasūtītājsapņemas izskatīt visu no Izpildītāja saņemto izpilddokumentāciju 5 (piecu) darba dienu laikā no saņemšanas brīža, šajā laikā piekrītot vai izsakot savas iebildes. Pasūtītājamir tiesības neparakstītDarbu nodošanas - pieņemšanas aktu, ja izpilddokumentācija pilnīgi vai daļēji nav nodota Pasūtītājam.

5.5. Gadījumā, ja Pasūtītājsnav apmierināts ar Darbu kvalitāti uz nodošanas brīdi, tad Pasūtītājs ir tiesīgs neparakstīt Darbu nodošanas - pieņemšanas aktu, 5 (piecu) darba dienu laikā no akta saņemšanas dienas rakstveidā norādot un iesniedzot Izpildītājam atteikuma pamatotu iemeslu un nosakot jaunu termiņu, kurā Izpildītājam ir jānovērš pieļautie defekti, trūkumi un neprecizitātes par saviem līdzekļiem. Defektu un trūkumu novēršanas termiņš nedod Izpildītājamtiesības uz Darbu pabeigšanas termiņa pagarināšanu.

**6. ATBILDĪBA**

6.1. Izpildītājs ir pilnā apmērā materiāli atbildīgs par sava darbaspēka nodrošināšanu ar individuālajiem un kolektīvajiem aizsardzības līdzekļiem, darbinieku kvalifikāciju, instruēšanu un apmācību darbu aizsardzības jautājumos, un Darba procesā pielietot materiālu kvalitāti, kā arī par apakšuzņēmēju darbību.

6.2. Izpildītājs ir pilnā mērā atbildīgs par Pasūtītājam nodarītajiem tiešajiem zaudējumiem, kas radušies sakarā ar to, ka Izpildītājs nav savlaicīgi vai pienācīgi kvalitātē veicis Darbus, kā arī pieļāvis trūkumus, defektus vai pārkāpumus. Izpildītājs saskaņā ar Līguma nosacījumiem apņemas novērst pieļautos trūkumus un defektus, kā arī segt Pasūtītājam nodarītos tiešos zaudējumus atbilstoši Pasūtītāja rakstveidā noformētajam un Izpildītājam iesniegtajam radušos zaudējumu aprēķinam.

6.3. Par Līguma noteikumu pilnīgu vai daļēju nepildīšanu Puses atbild saskaņā ar Līguma noteikumiem un Latvijas Republikas normatīvajiem aktiem.

6.4. Puses tiek atbrīvotas no atbildības par daļēju vai pilnīgu Līguma neizpildi, ja neizpilde ir radusies pēc Līguma noslēgšanas nepārvaramas varas un/vai ārkārtēju apstākļu rezultātā. Par nepārvaramas varas apstākļiem atzīstami tādi no Pusēm neatkarīgi apstākļi, kurus Puses nevarēja paredzēt un novērst saprātīgiem līdzekļiem. Pie ārkārtējiem apstākļiem pieskaitāmi: ugunsgrēki, kara darbība un stihiskas nelaimes, tādas kā zemestrīces, un citas dabas parādības, kas nav pakļautas saprātīgai kontrolei un padara neiespējamu Līguma izpildi.

6.5. Pusei, kas atsaucas uz nepārvaramas varas apstākļiem, tie jāpierāda ar kompetentas iestādes izdotu apstiprinājumu un par tādu apstākļu esamību jāinformē 3 (trīs) dienu laikā no šo apstākļu iestāšanās brīža.

6.6. Līguma neizpildes vai nepienācīgas izpildes gadījumā radītā atrautā (negūtā peļņa) nevienam no Pusēm netiek atlīdzināta.

**7. GARANTIJA**

7.1. Izpildītājai veiktajiem Darbiem tiek dots garantijas laiks \_\_ (\_\_\_\_\_\_\_\_\_\_) mēneši, kas tiek skaitīts no dienas, kad tiek parakstīts Akts par Objekta pieņemšanu ekspluatācijā.

7.2. Garantijas laikā Izpildītājam pienākums ir novērst radušos defektus un nepilnības par saviem līdzekļiem, ja tās ir radušās Izpildītāja nekvalitatīva Darba rezultātā vai izmantojot nekvalitatīvus materiālusun/vai izejvielas, vai arī pieļauto tehnisko kļūdu rezultātā.

7.3. Garantijas laikā konstatētie defekti vai trūkumi tiek fiksēti, Pusēm parakstot defektu aktu. Pasūtītājs ne vēlāk kā 3 (trīs) darba dienas pirms plānotā Defektu akta parakstīšanas dienas rakstiski paziņo Izpildītājam par konstatētajiem defektiem, norādot laiku, kurā Izpildītājam ir jāierodas, lai sastādītu Defektu aktu. Izpildītājam ir pienākums ierasties Pasūtītāja norādītajā laikā, ja Izpildītājs neierodas uz Defekta akta sastādīšanu, tad tiek uzskatīts, ka Izpildītājs atzīst Pasūtītāja konstatētos defektus vai trūkumus. Šādā gadījumā Pasūtītājs nosūta Izpildītājamvienpusēji sastādītu Defekta aktu, kurš ir saistošs Pusēm.

7.4.Līguma 7.1.apakšpunktā norādītā garantijas termiņā Izpildītājs novērš konstatētos Objekta būvniecības defektus 10 (desmit) darba dienu laikā no Līguma 7.3.apakšpunktā norādītajā kārtībā parakstītā Defektu akta parakstīšanas brīža vai, ja defektu vai trūkumu novēršanai tehniski ir nepieciešams ilgāks laiks - citā Pušu rakstveidā saskaņotā termiņā.

7.5.Gadījumā ja IzpildītājsDefektu aktā konstatētos defektus vai trūkumus nenovērš noteiktajā termiņā, Pasūtītājam ir tiesības novērst defektus un trūkumus uz Izpildītāja rēķina, iepriekš par to rakstiski informējot Izpildītāju.

**8. APDROŠINĀŠANA**

8.1. Izpildītājs nodrošina civiltiesiskās atbildības apdrošināšanu Ministru kabineta 2014.gada 19.augusta noteikumos Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā, ar atbildības limitu par vienu gadījumu un kopā – līdz 100 % apmērā no šī Līguma summas.

8.2. Izpildītājs 5 (piecu) darba dienu laikā no Līguma noslēgšanas dienas iesniedz Pasūtītājam šajā punktā minētās apdrošināšanas līgumu (polisi) un apliecinājumu par tās apmaksu. Šai apdrošināšanas polisei ir jābūt spēkā visā būvdarbu veikšanas laikā.

**9. PRETENZIJU IZSKATĪŠANAS KĀRTĪBA**

9.1. Jebkuras pretenzijas par izpildīto Darbu kvalitāti, Līguma noteikumiem nepienācīgu izpildi vai neizpildi Puses iesniedz rakstveidā.

9.2. Pretenzijas par veikto Darbu kvalitāti var tikt pieteiktas Darbu izpildes un garantijas laikā.

9.3. Ja Puses nespēj vienojoties par strīda atrisināšanu, tad jebkurš strīds, nesaskaņas vai prasības, kas izriet no Līguma, vai kas skar to, vai tā pārkāpšanu, izbeigšanu vai spēkā esamību, tiks izšķirtas Latvijas Republikas tiesā, saskaņā ar normatīvajiem aktiem.

**10. DARBU IZPILDES TERMIŅŠ UN SANKCIJAS**

10.1 Izpildītājs izpilda un nodod Pasūtītājam paveiktos būvdarbus normatīvajos aktos un Līgumā noteiktā kārtībā līdz 2019. gada \_\_. \_\_\_\_\_\_\_\_\_\_\_\_\_\_\_.

10.2. Darbu izpildes un nodošanas termiņu neievērošanas gadījumā, Pasūtītājam ir tiesības prasīt Izpildītājam maksāt līgumsodu 0.5% apmērā no kopējās Līgumcenas par katru kavējuma dienu, bet ne vairāk par 10 (desmit) % no kopējās Līgumcenas.

10.3. Gadījumā, ja Izpildītājs nenovērš trūkumus, kuri fiksēti Darbu defektu aktā, Pasūtītāja norādītajā termiņā, Pasūtītājam ir tiesības prasīt Izpildītājam maksāt līgumsodu 0.5% apmērā no kopējās Līgumcenas par katru kavējuma dienu, bet ne vairāk par 10 (desmit) % no kopējās Līgumcenas.

10.4. Pasūtītājamir tiesības ieturēt līgumsodus no Izpildītājam paredzētajiem maksājumiem.

10.5. Jebkura maksājuma, kas izriet no Līguma, samaksas kavējuma gadījumā, Izpildītājs ir tiesības prasīt Pasūtītājam maksāt līgumsodu 0,5 % no nesamaksātas summas par katru kavējuma dienu, bet ne vairāk kā 10 (desmit) % no kavētā maksājuma summas.

**11. LĪGUMA IZBEIGŠANA UN ATKĀPŠANĀS NO LĪGUMA**

11.1. Līgums var tikt izbeigts pirms termiņa, ja Puses par to rakstveidā vienojas.

11.2. Pasūtītājam ir tiesības vienpusēji atkāpties no Līguma paziņojot par to Izpildītājam rakstveidā 5 (piecas) darba dienas iepriekš, šādos gadījumos, ja:

11.2.1. Izpildītājs rīkojas pretrunā ar Latvijas Republikas normatīvajiem aktiem, būvniecības normām un Līguma noteikumiem;

11.2.2. par Izpildītāju pasludināts maksātnespējas process, apturēta vai pārtraukta saimnieciskā darbība vai tas tiek likvidēts;

11.2.3. Izpildītājs nevar vai nespēj, atbilstoši Līguma noteikumiem, Latvijas Republikas normatīvajiem aktiem un Pasūtītājaprasībām, izpildīt Darbus;

11.2.4. Izpildītājs neveic tam uzdotos Darbus;

11.2.5. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 11¹.panta trešā daļa).

11.3. Līguma 11.2.apakšpunktā minētajos gadījumos Izpildītājs kompensē Pasūtītājamradušos zaudējumus pilnā apmērā, atbilstoši Pasūtītājarakstveidā noformētajam un Izpildītājam iesniegtajam radušos zaudējumu aprēķinam.

11.4. Līguma izbeigšanas gadījumā, 5 (piecu) dienu laikā pēc paziņojuma nosūtīšanas par Līguma izbeigšanu, Izpildītājs sastāda un iesniedz Pasūtītājam visu dokumentāciju un Darbu nodošanas - pieņemšanas aktu par kvalitatīvi izpildītiem Darbiem, kurš tiek izskatīts un parakstīts (vai pamatoti atteikts parakstīt, par ko Izpildītājamtiek paziņots rakstiski) 5 (piecu) darba dienu laikā pēc akta saņemšanas. Gadījumā, ja Izpildītājs iepriekš minētajā termiņā nav sagatavojis Darbu nodošanas - pieņemšanas aktu, Pasūtītājam ir tiesības pašam sagatavot un iesniegt Izpildītājam parakstīšanai Darbu nodošanas - pieņemšanas aktu, kuru Izpildītājam jāparaksta 5 (piecu) dienu laikā pēc tās nosūtīšanas un jānosūta parakstīto aktu atpakaļ Pasūtītājam.Pretējā gadījumā, ja Izpildītājs nav parakstījis vai kavē akta parakstīšanu, akts uzskatāms par parakstītu no Izpildītāja puses. Pušu parakstītais Darbu nodošanas - pieņemšanas akts un attiecīgi noformētas izpilddokumentācijas nodošana ir pamats atbilstoša rēķina iesniegšanai par pieņemto Darbu apmaksu.

11.5. Ja Pasūtītājs izbeidz Līgumu saskaņā ar Līguma 11.2.1. -11.2.4. apakšpunktiem, Izpildītājs 10 (desmit) darba dienu laikā pēc paziņojuma par Līguma izbeigšanu un rēķina saņemšanas, samaksā Pasūtītājam līgumsodu 10% (desmit procentu) apmērā no kopējās Līgumcenas.

11.6. Izpildītājamir tiesības vienpusēji izbeigt Līgumu, ja Pasūtītājs bez attaisnotiem iemesliem, kas nav atrunāti Līgumā un Latvijas Republikas normatīvajos aktos, nenorēķinās ar Izpildītājupar ikmēneša veiktajiem Darbiem ilgāk par 30 (trīsdesmit) dienām pēc noteiktā termiņa.

11.7. Līguma 11.1. un 11.2. apakšpunktos minēto apstākļu iestāšanās gadījumā, Puses sastāda un paraksta Darbu nodošanas - pieņemšanas aktu par izpildītiem Darbiem, kas tiek apmaksāts 20 (divdesmit) dienu laikā.

**12. DARBU UN MATERIĀLU KVALITĀTE**

* 1. Izpildītājsapņemas Darbu veikšanā izmantot sertificētus būvizstrādājumus un materiālus, kuri atbilst Ministru kabineta 2014.gada 25.marta noteikumos Nr.156 „Būvizstrādājumu tirgus uzraudzības kārtība” noteiktajām prasībām un pēc Pasūtītāja pieprasījuma iesniedz atbilstību apliecinošu dokumentāciju vai tā deleģētam pārstāvim - Būvuzraugam.

12.2. Gadījumā, ja Izpildītājs ir izmantojis materiālus bez izziņas vai sertifikāta, vai ir izmantojis līdzvērtīgus materiālus Būvprojektā un Tāmē paredzētiem, bet nav tos saskaņojis ar Pasūtītāju, tad Pasūtītājamir tiesības neapmaksāt šo atsevišķo Darbu izpildi.

12.3. Izpildītājs ir atbildīgs par Būvprojekta dokumentācijas lapu un to specifikāciju salīdzināšanu. Visiem papildus apjomiem, kuri radušies Būvprojekta lapu un specifikāciju salīdzināšanas rezultātā un to izmaksām, jābūt iekļautiem Tāmēs.

12.4. Gadījumā, ja Izpildītājs ir labojis defektus padarītajiem Darbiem un to rezultātā tehniskās problēmas ir tikušas novērstas, bet ir radušies vizuāli defekti, Pasūtītājam ir tiesības prasīt pārstrādāt Darbu visā apjomā, lai tas atbilstu Būvprojektā izvirzītajām prasībām bez vizuāliem defektiem. Pasūtītājs ir tiesīgs vienoties ar Izpildītāju par Darbu apjomu izslēgšanu, ja labojuma vizuālie defekti tiek atstāti.

**13. APAKŠUZŅĒMĒJI UN APAKŠUZŅĒMĒJU, PERSONĀLA NOMAIŅA**

**UN JAUNA PERSONĀLA UN APAKŠUZŅĒMĒJU PIESAISTE**

13.1. Iepirkumā piesaistītie apakšuzņēmēji (norādīt, ja Iepirkumā tādi tika piesaistīti): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (apakšuzņēmēja nosaukums), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (juridiskā adrese un reģistrācijas Nr.), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nododamais darbu veids), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (darbu apjoms % no kopējā darbu apjoma), \_\_\_\_\_\_\_\_\_\_\_\_\_\_\_\_\_\_ (darbu apjoms EUR (bez PVN))

13.2. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājam ir tiesības prasīt personāla un apakšuzņēmēja viedokli par nomaiņas iemesliem.

13.3. Iepirkumā izraudzītā Pretendenta personālu, kuru tas iesaistījis Līguma izpildē, par kuru sniedzis informāciju un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām iepirkumā izraudzītais Pretendents balstījies, lai apliecinātu savas kvalifikācijas atbilstību, paziņojumā par līgumu un iepirkuma dokumentos noteiktajām prasībām, Izpildītājs pēc Līguma noslēgšanas drīkst nomainīt tikai ar Pasūtītāja rakstveida piekrišanu, ievērojot Publisko iepirkumu likuma 62.pantā paredzētos nosacījumus.

13.4. Pasūtītājs pieņem lēmumu atļaut vai atteikt iepirkuma procedūrā izraudzītā Pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

13.5. Izpildītājam ir pienākums saskaņot ar Pasūtītāju papildu personāla un/vai apakšuzņēmēju iesaistīšanu Līguma izpildē.

**14. PĀRĒJIE NOTEIKUMI**

14.1. Visi Līguma papildinājumi un izmaiņas pie Līguma stājas spēkā tad, kad tie noformēti rakstveidā un abu Pušu parakstīti.

14.2. Līguma grozījumi ir pieļaujami saskaņā ar Publisko iepirkumu likuma 61.panta nosacījumiem.

14.3. Darbu izpildi no Pasūtītāja puses kontrolē un ir tiesīgi Pasūtītāja vārdā parakstīt darbu pieņemšanas – nodošanas aktus: Siguldas novada pašvaldības Teritorijas attīstības pārvaldes Īpašumu un vides pārvaldības nodaļas būvinženieris Valts Vilks, tālruņa Nr.28345977, e-pasta adrese: [valts.vilks@sigulda.lv](mailto:valts.vilks@sigulda.lv); un Siguldas sabiedrības ar ierobežotu atbildību “Jumis” valdes locekle Kristīne Lūse, tālr.29398627, [kristine.luse@jumis.lv](mailto:kristine.luse@jumis.lv).

14.4. Darbu izpildes gaitā atbildīgā persona no Izpildītāja puses ir \_\_\_\_\_\_\_\_\_\_\_\_, tālruņa Nr.\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_.

14.5. Pušu savstarpējie paziņojumi veicami rakstveidā. Paziņojums ir spēkā tikai no tā brīža, kad tas nogādāts adresātam. Pušu paziņojumi ir nosūtāmi pa pastu pēc Līgumā norādītajām Pušu adresēm korespondences saņemšanai, un ir uzskatāms, ka Puse ir saņēmusi paziņojumu septītajā dienā pēc tā izsūtīšanas, ja Līgumā nav noteikts citādāk, vai nākamajā darba dienā pēc to izsūtīšanas - kā elektroniskie dokumenti, kas sagatavoti un parakstīti atbilstoši Elektronisko dokumentu likumam. Izpildītājs apņemas pieņemt Pasūtītāja sagatavotus elektroniskos dokumentus, kas parakstīti ar drošu elektronisko parakstu un nosūtīti uz Izpildītāja elektroniskā pasta adresi. Mainoties Puses juridiskajai adresei vai adresei korespondences saņemšanai, Puse par to nekavējoties, bet ne vēlāk kā 3 (trīs) dienu laikā paziņo Pusēm. Ja Puse par juridiskās adreses vai adreses korespondences saņemšanai maiņu nav paziņojusi vai nav to izdarījis savlaicīgi, tad tai nosūtītie paziņojumi tiek uzskatīti par nosūtītiem.

14.6. Līgums ir sagatavots latviešu valodā uz \_\_\_ (\_\_\_\_\_\_\_\_\_) lapām 2 (divos) eksemplāros, katrai Pusei pa vienam eksemplāram.

14.7. Parakstot Līgumu, Puses apliecina, ka ir iepazinušies ar Līguma noteikumiem, un apņemas tos pildīt un ievērot.

14.8. Līgums stājas spēkā ar tā abpusējas parakstīšanas dienu un ir spēkā līdz Pušu saistību izpildei.

**Līguma pielikumu:**

1. Būvprojekts CD vai USB formātā (Līguma Pielikums Nr.1) (turpmāk tekstā - Būvprojekts);

2. Darbu apjomi – tāme (Līguma Pielikums Nr.2) (turpmāk tekstā - Tāme);

3. Tehniskā specifikācija (Līguma Pielikums Nr.3).

**PUŠU JURIDISKĀS ADRESES UN REKVIZĪTI**

|  |  |  |  |  |  |
| --- | --- | --- | --- | --- | --- |
| **Siguldas pilsētas**  **sabiedrība ar ierobežotu atbildību “JUMIS”**   |  | | --- | | Reģ. Nr. 40103032305  Rūdolfa Blaumaņa iela 10, Sigulda,  Siguldas novads, LV-2150  Banka: AS Luminor Bank  Konts: LV83NDEA0000083162978  e-pasta adrese: [info@jumis.lv](mailto:info@jumis.lv) | | \_\_\_\_\_\_\_\_\_\_\_\_\_\_\_\_\_\_\_\_  /K. Lūse/ | | |  | | --- | | **\_\_\_\_\_\_\_\_\_\_\_\_\_\_\_\_**  Reģ. Nr. \_\_\_\_\_\_\_\_\_\_\_\_\_  Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |  | |
|  |  |